

ROMÂNIA
JUDEȚUL BUZĂU
COMUNA COSTEȘTI
PRIMĂRIA
NR.  4834/19.10.2026

ANUNȚ

	În temeiul prevederilor H.G. nr. 1336/ 2022, Primăria Comunei Costești, cu sediul în sat Costești, Șos. București nr. 2, comuna Costești, județul Buzău, organizează concurs pentru ocuparea,  a 2 (două) posturi pe perioadă nedeterminată, a funcțiilor contractuale de execuție vacante de INFIRMIERĂ ( COD COR-532103) normă întreagă, din cadrul Căminului pentru Persoane Vârstnice “Sfinții Constantin și Elena” Costești, județul Buzău.
Condiții generale de participare la concurs, conform art. 15 din H.G. 1336/2022: 
	a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
	b) cunoaşte limba română, scris şi vorbit;
	c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
	d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
	e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
	f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
	g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
	h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h). 

 	Condiţiile specifice pentru postul de INFIRMIERĂ:
- Studii medii 
-Curs de formare profesională în ocupația INFIRMIERĂ
- Cursuri de igienă
- Vechime: nu este necesară. 
Atribuții specifice postului de infirmieră:

· Execută zilnic curăţenia pe sectorul care i-a fost repartizat;
· Asigură aerisirea camerelor beneficiarilor, a birourilor, a holurilor şi a grupurilor sanitare din sectorul repartizat;
· Asigură curățenia și funcționalitatea  chiuvetelor, wc-urilor din grupurile sanitare cu materiale și ustensile adecvate,  folosite numai în acest scop;
· Curăță periodic pereții încăperilor și interiorul ferestrelor, din sectorul repartizat;
· Completează și/sau înlocuiește, în funcție de necesități, consumabilele din grupurile sanitare;
· Asigură curățenia și ordinea în spațiile căminului aflate în sectorul repartizat (dormitoare, holuri, bai, cabinete si birouri, sala de mese, club, camera depozitare alimente);
· Golește zilnic, sau ori de câte ori este nevoie,  coșurile de gunoi, în condiții de igienă; 
· Transportă gunoiul la tancul de gunoi, curăță și dezinfectează, periodic, recipientele în care se păstrează sau transportă gunoiul;
· Colectează și transportă lenjeria și rufele murdare (cunoaște și respectă modul de colectare și ambalare a lenjeriei murdare, depozitează rufele murdare în spațiile special amenajate, asigură transportul lenjeriei la spălătorie);
· Ajută persoana îngrijită la satisfacerea nevoilor fiziologice (însoțește beneficiarul la toaletă);
· Raportează prompt deteriorările, distrugerile sau defecțiunile echipamentelor și mobilierului;

Cu privire la alte activităţi:

· Îndeplinește orice alte atribuții primite de la superiorul ierarhic și supraordonații acestuia, în limitele respectării temeiului legal al acestora;
· Nu lucrează la înălțime;
· Nu consumă băuturi alcoolice în timpul programului de lucru;
· Nu execută lucrări de întreținere și/sau reparații la instalațiile electrice;
· Nu părăsește locul de muncă decât cu acordul șefului ierarhic;
· Răspunde administrativ, disciplinar, civil, patrimonial sau sub altă formă a răspunderii juridice pentru neîndeplinirea, îndeplinirea defectuoasă a atribuțiilor de serviciu sau încălcarea normelor de organizare și funcționare ale instituției, normelor disciplinare și privind deontologia profesională și protecția datelor persoanelor.
 
	Pentru înscrierea la concurs candidaţii vor prezenta un dosar de concurs care va conţine următoarele documente:

a) formular de înscriere la concurs, conform modelului prevăzut la anexa nr. 2 la H.G. nr. 1332/2022;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;
e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;
f) certificat de cazier judiciar sau, după caz, extrasul de pe cazierul judiciar;
g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;
*Pentru candidații cu dizabilități, în situația solicitării de adaptare rezonabilă, adeverința care atestă starea de sănătate trebuie însoțită de copia certificatului de încadrare într-un grad de handicap, emis în condițiile legii.*
h) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;
i) curriculum vitae, model comun european. 

	Copiile de pe actele prevăzute la lit. b) - e), precum şi copia certificatului de încadrare într-un grad de handicap, după caz, se prezintă însoţite de documentele originale, care se certifică cu menţiunea "conform cu originalul" de către secretarul comisiei de concurs.
	Candidații vor depune dosarele de participare la concurs la sediul Primăriei Costești în termen de 10 zile lucrătoare de la afișarea prezentului anunț pe site-ul instituției – www.costesti-buzau.ro, la avizier și pe portalul posturi.gov.ro.  
          Concursul se va desfăşura la sediul Primăriei comunei Costești, situat în sat Costești, Șos. București nr. 2, comuna Costești, județul Buzău, după cum urmează:
- Afișare anunț concurs : 20.10.2026;

	V. Calendarul de desfășurare a concursului: 
	Nr. crt.
	ETAPA
	DATA

	1.
	Publicare anunț
	20.10.2026

	2.
	Data limită a depuneri dosarelor de concurs
	02.11.2026, ora 1600 

	3.
	Rezultatul selecției dosarelor
	03.11.2026, ora 12:00

	4.
	Termen de depunere a contestației
	04.11.2026, ora 12:00

	5.
	Termen de afișare a rezultatului contestației
	04.11.2026, ora 16:00

	6.
	Data desfășurării probei scrise
	10.11.2026, ora 10:00

	7.
	Termen de afișare a rezultatului probei scrise
	10.11.2026, ora 14:00

	8.
	Termen de depunere a contestației la proba scrisă
	11.11.2026, ora 14:00

	9.
	Termen de afișare al  rezultatului contestației la proba scrisă
	11.11.2026, ora 16:00

	10.
	Data desfășurării probei - interviu
	13.11.2026, ora 10:00

	11.
	Termen de afișare a rezultatului probei interviu
	13.11.2026, ora 13:00

	12.
	Termen de depunere a contestației la proba interviu
	16.11.2026, ora 12:00

	13.
	Termen de afișare al  rezultatului contestației la proba interviu
	16.11.2026, ora 15:00

	14.
	Termen de afișare al rezultatului final  
	16.11.2026, ora 16:00




BIBLIOGRAFIE:

· Regulamentul-cadru de organizare și funcționare a serviciului social cu cazare “Cămin pentru persoane vârstnice Sfinții Constantin și Elena”;
· Ordinul ministrului muncii și justiției sociale nr. 29 din 3 ianuarie 2019 pentru aprobarea standardelor minime de calitate pentru acreditarea serviciilor sociale destinate persoanelor varstnice, persoanelor fără adapost, tinerilor care au părăsit sistemul de protecție  a copilului și altor categorii de persoane adulte aflate în dificultate, precum și a serviciilor  acordate în comunitate, serviciilor acordate în sistem integrat și cantinele sociale;
· Ordin nr. 1761/2021 privind aprobarea Normelor tehnice privind curățarea, dezinsecția și sterilizarea în unitățile sanitare;
· Legea 319/2006 privind securitatea și sănătatea în muncă;
· PARTEA I, VI – titlul III şi VII din O.U.G. nr.57/2019 privind Codul administrativ, cu modificările și completările ulterioare;
· Ordonanța Guvernului nr. 137/2000 privind prevenirea și sancționarea tuturor formelor de discriminare, republicată, cu modificările și completările ulterioare;
· Legea nr. 202/2002 privind egalitatea de șanse și de tratament între femei și bărbați, republicată, cu modificările și completările ulterioare;
· Constituția României.

Relații suplimentare se pot obține la sediul Primăriei comunei Costești, județul Buzău, telefon: 0238 536158 – persoana de contact – Oaie Florin (Inspector), e-mail: primaria.costesti.buzau@gmail.com .

